4 ekstra groot eiers, geklits
Kook die rys volgens aanwysings op die pakkie tot gaar en dreineer.
Plaas gaar rys terug in die kastrol [matige hitte] en voeg die melk en suiker by.
Bring tot kookpunt, verlaag hitte en laat sowat 45 minute lank stadig prut totdat meeste van die melk afgekook het en die mengsel romerig is.
Voorverhit intussen die oond tot 160ºC en bespuit 7 klein glasbakkies (ramekins) met kleefwerende kossproei.
Klits die eiers, ingedampte melk en vanielje geursel saam en roer by die rys in.
Verdeel die mengsel in die ramekins en plaas in 'n dieperige oondpan.
Vul die pan halfpad met kookwater.
Plaas in die oond en bak sowat 45 minute lank of tot gestol.
Laat staan 15 minute lank in die water.
Verwyder die glasbakkies (ramekins) uit die water en sprinkel 'n dik lagie bruinsuiker bo-op elkeen.
Laat net so staan tot voordat dit voorgesit word.
Verhit die rooster element van die oond en plaas die poedings ongeveer 20 cm van die element.
Rooster totdat die bruinsuiker gesmelt en gekarameliseer is.
Verwyder en sit voor.
Die bruinsuiker maak 'n harde lagie bo-op die poeding wat met die lepel gebreek word om by die sagte poeding onder uit te kom.
(foto Denis Battail)
op 4/12/2010 12:50:00 pm
Sleutelwoorde: Nagereg , Rys